stanford-oval/wikipedia huggingface dataset:
อวสานเซลส์แมน
ในประเทศไทย

บทละครเรื่องนี้ ภาควิชาวรรณคดีและภาษาต่างประเทศ ชื่อปัจจุบันคือ ภาควิชาภาษาและวรรณคดีอังกฤษ คณะศิลปศาสตร์ มหาวิทยาลัยธรรมศาสตร์ได้นำมาแสดงละครเวทีสมัยใหม่ครั้งแรกเมื่อ พ.ศ. 2513  หอประชุมเล็กมหาวิทยาลัยธรรมศาสตร์ ผลงานการแสดงละครเรื่องนี้ นับว่าเป็นการรื้อฟื้นและแนะนำการแสดงละครเวทีสมัยใหม่แบบสมจริงที่ประสบความสำเร็จอย่างสูง การละคอนสมัยได้รับความสนใจแพร่หลายในวงกว้างขึ้นนอกเหนือจากรั้วมหาวิทยาลัย อีกทั้งทำให้มีการละครเวทีสมัยใหม่เรื่องอื่น ๆ ติดตามมา
ทีมงานและนักแสดงประกอบด้วยอาจารย์ นักศึกษามหาวิทยาลัยธรรมศาสตร์ทั้งที่กำลังศึกษาอยู่และสำเร็จการศึกษาแล้ว (กลุ่มพระจันทร์เสี้ยว) ทั้งจากภาควิชานี้ และคณะอื่น ๆ จากมหาวิทยาลัยธรรมศาสตร์ โดยมีอาจารย์มัทนี รัตนิน เป็นผู้อำนวยการสร้างและควบคุมการแสดง อาจารย์แกรี่ การ์คิน (Gary Carkin) เป็นผู้กำกับการแสดง ทั้งสองเป็นอาจารย์ภาควิชาวรรณคดีและภาษาต่างประเทศในขณะนั้น สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ซึ่งทรงเป็นพระอาจารย์คณะศิลปศาสตร์ในสมัยนั้นได้เสด็จทอดพระเนตรการแสดงด้วย การแสดงละครเวทีเรื่องนี้ได้รับความสนใจและคำชมเชยอย่างกว้างขวาง หลังจากการแสดงรอบสุดท้ายสิ้นสุดลง ก็มีเสียงเรียกร้องให้กลับมาอีก จึงทำให้มีการจัดแสดงอีกครั้งในปีต่อมาคือ พ.ศ. 2514 การแสดงครั้งที่สองนี้ พระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงได้แสด็จพระราชดำเนินไปทอดพระเนตรอีกด้วย
ทีมงานและผู้แสดงส่วนหนึ่งได้ทำงานสานต่อด้านการละครสมัยใหม่ หรืองานที่เกี่ยวข้องในระยะต่อมา
ผู้รับบทส่วนหนึ่ง ได้แก่ เกริกเกียรติ พันธุ์พิพัฒน์ (วิลลี่ โลแมน) นฤมล เทพไชย (ลินดา โลแมน) คำรณ คุณะดิลก (บิฟ) วีรประวัติ วงศ์พัวพันธ์ (แฮปปี้) ยุทธนา มุกดาสนิท (เบอร์นาร์ด) เป็นต้น
เคยมีการนำบทละครเรื่องนี้มาสร้างเป็นละครโทรทัศน์ ฉายทางช่อง 3 รับบทโดย พิศาล อัครเศรณี ศรัณยู วงษ์กระจ่าง พงษ์พัฒน์ วชิรบรรจง สุเชาว์ พงษ์วิไล ดนตรีประกอบโดย ศิริศักดิ์ นันทเสน (ติ๊ก ชิโร่)
รางวัลที่ได้รับ

1949 New York Drama Critics' Circle Best Play
1949 Pulitzer Prize for Drama
1949 Tony Award for Best Play
1984 Drama Desk Award Outstanding Revival
1984 Tony Award for Best Reproduction
1999 Tony Award for Best Revival of a Play
1999 Drama Desk Award Outstanding Revival of a Play
แหล่งข้อมูลอื่น

อวสานเซลส์แมน ที่ ibdb
อวสานของเซลส์แมน/ต่อพงษ์ เก็บถาวร 2007-03-12 ที่ เวย์แบ็กแมชชีน
ออดิชัน

บทความนี้เกี่ยวกับการแสดง สำหรับความหมายอื่น ดูที่ ออดิชัน (แก้ความกำกวม)
ออดิชัน (อังกฤษ: audition) เป็นการแสดงของนักแสดง นักร้อง นักดนตรี หรือนักเต้น สำหรับทดสอบความสามารถ มีลักษณะเหมือนการสัมภาษณ์งานของนักแสดงนั่นเอง การออดิชันจะมีลักษณะหลักคือแสดงความสามารถเฉพาะตัวของบุคคลนั้นออกมา ที่พร้อมและเหมาะสมต่อการยอมรับของฝ่ายออดิชัน อย่างไรก็ตามการแสดงนั้นจะไม่ได้แสดงเลียนแบบการแสดงที่ออดิชัน เช่นการออดิชันสำหรับละครเวที แฮมเลต ผู้ออดิชันจะแสดงการออดิชันในรูปแบบอื่นที่ไม่เกี่ยวข้องกับแฮมเลตเป็นต้น
การออดิชันอาจรวมไปถึงการอ่านบทละคร หรือแสดงในบทบาทที่ไม่คุ้นเคยได้ เช่นนักดนตรีอาจมีการทดสอบให้เล่นเครื่องดนตรีที่ไม่คุ้นเคยเป็นต้น
ออคโทพาร์ทแทรเวเลอร์ II

| ออคโทพาร์ทแทรเวเลอร์ II |
| --- | --- |

ผู้พัฒนา: สแควร์เอนิกซ์ Acquire
ผู้จัดจำหน่าย: สแควร์เอนิกซ์
ศิลปิน: Naoki Ikushima
เขียนบท: Kakunoshin Futsuzawa
แต่งเพลง: Yasunori Nishiki
เอนจิน: อัลเรียลเอนจิน 4 
เครื่องเล่น: นินเท็นโด สวิตช์ เพลย์สเตชัน 4 เพลย์สเตชัน 5 ไมโครซอฟท์ วินโดวส์ เอกซ์บอกซ์วัน เอกซ์บอกซ์ซีรีส์เอกซ์และซีรีส์เอส
วางจำหน่าย: นินเท็นโด สวิตช์ ไมโครซอฟท์ วินโดวส์ เพลย์สเตชัน 4 และ เพลย์สเตชัน 5 24 กุมภาพันธ์ ค.ศ. 2023 เอกซ์บอกซ์วัน และ เอกซ์บอกซ์ซีรีส์เอกซ์และซีรีส์เอส 5 มิถุนายน ค.ศ. 2024
แนว: เล่นตามบทบาท
รูปแบบ: ผู้เล่นคนเดียว
ออคโทพาร์ทแทรเวเลอร์ II (ญี่ปุ่น: オクトパス トラベラー II; โรมาจิ: Okutopasu Toraberā II อังกฤษ: Octopath Traveler II) เป็นวิดีโอเกมแนวเล่นตามบทบาท พัฒนาและจัดจำหน่ายโดยสแควร์เอนิกซ์ ตัวเกมเป็นเกมภาคต่อของเกม ออคโทพาร์ทแทรเวเลอร์ และเป็นเกมลำดับที่สามในชุดเกมต่อจากเกม ออคโทพาร์ทแทรเวเลอร์: แชมเปียนส์ออฟเดอะคอนติเนนต์ อันเป็นเกมมือถือภาคก่อน แม้ว่ามันจะมีตัวละครใหม่และฉากที่แยกจากเกมก่อนหน้า ตัวเกมวางจำหน่ายทั่วโลกในวันที่ 24 กุมภาพันธ์ ค.ศ. 2023
การพัฒนา

ตัวเกมประกาศเปิดตัวครั้งแรกในงานนินเท็นโดไดเรกต์ ในวันที่ 13 กันยายน ค.ศ. 2022 โดยมีการแสดงรูปแบบการเล่นเกมสดครั้งแรกที่งานโตเกียวเกมโชว์ในอีกไม่กี่วันต่อมา เช่นเดียวกับ 2 เกมก่อนหน้าในชุดเกม ออคโทพาร์ทแทรเวเลอร์ II ใช้รูปแบบกราฟิกที่ขนานนามว่า "เอชดี-ทูดี" ซึ่งเป็นแนวทางที่สร้างรูปแบบกราฟิกแบบพิกเซลสองมิติขึ้นมาใหม่ในยุควิดีโอเกมแบบ 16 บิตและนำเสนอในรูปแบบไดโอรามาสามมิติที่มีความละเอียดสูง ในระหว่างที่ประกาศเปิดตัว ตัวเกมคาดว่าจะพัฒนาเสร็จสมบูรณ์แล้วประมาณ 90 เปอร์เซนต์ ตัวเกมวางจำหน่ายในวันที่ 24 กุมภาพันธ์ ค.ศ. 2023 สำหรับนินเท็นโด สวิตช์ เพลย์สเตชัน 4 เพลย์สเตชัน 5 และ ไมโครซอฟท์ วินโดวส์ โดยตัวเกมแบบลิมิเด็ตอีดีชันจะมีฟิกเกอร์ตัวละครหลักทั้งแปดตัวและอาร์ตบุ๊ก
ออกซิเจนเหลว

ถังบรรจุออกซิเจนเหลว
ออกซิเจนเหลว (อังกฤษ: liquid oxygen; ย่อ LOX) เป็นออกซิเจนในรูปของเหลวอุณหภูมิต่ำมาก ได้จากการกลั่นลำดับส่วนอากาศเหลว มีสีฟ้าอ่อน มีคุณสมบัติเป็นพาราแมกเนติก ออกซิเจนเหลวมีความหนาแน่น 1.141 g/cm3 (1.141 kg/L, 1141 kg/m3) มีจุดเยือกแข็งที่ 54.36 K (−218.79 °C, −361.82 °F) มีจุดเดือดที่ 90.19 K (−182.96 °C, −297.33 °F) ที่ 101.325 kPa (760 mmHg) มีอัตราส่วนขยายตัว 1:861 ภายใต้ 1 บรรยากาศมาตรฐาน (100 kPa) และที่ 20 °C (68 °F) ด้วยเหตุนี้ จึงมีการขนส่งออกซิเจนเหลวทางอากาศเพื่อใช้หายใจในเชิงพาณิชย์และทางการทหาร
ด้วยอุณหภูมิที่ต่ำมาก วัตถุที่สัมผัสกับออกซิเจนเหลวจะเปราะ ออกซิเจนเหลวเป็นตัวออกซิไดซ์ที่มีฤทธิ์สูง หากเผาออกซิเจนเหลวจะทำให้เกิดการระเบิดอย่างรุนแรง วัตถุที่ราดด้วยออกซิเจนเหลวเมื่อถูกเผาจะไหม้อย่างรวดเร็ว
ออกซิเจนเหลวใช้เป็นก๊าซเชิงอุตสาหกรรมและใช้เป็นตัวออกซิไดซ์ในการขับเคลื่อนยานอวกาศ โดยผสมกับไฮโดรเจนเหลว เคโรซีนและมีเทน
ประวัติ

ในปี ค.ศ. 1845 ไมเคิล ฟาราเดย์ทดลองทำให้ก๊าซทั้งหมดที่เป็นที่รู้จักในตอนนั้นเป็นของเหลว อย่างไรก็ตาม ฟาราเดย์ไม่สามารถทำให้ก๊าซ 6 ชนิด (ออกซิเจน, ไฮโดรเจน, ไนโตรเจน, คาร์บอนมอนอกไซด์, มีเทนและไนตริกออกไซด์) กลายเป็นของเหลวได้ จึงเรียกก๊าซ 6 ชนิดนี้ว่า "ก๊าซถาวร" (permanent gases) ในปี ค.ศ. 1877 หลุยส์ ปอล แคลเลเตต์และเราอูล พิกเตต์ประสบความสำเร็จในการผลิตอากาศเหลว (liquid air) ต่อมาในปี ค.ศ. 1883 ซิกมันต์ ฟลอเรนตี วรอบริฟสกีและคาโรล ออลส์ซิฟสกีประสบความสำเร็จในการผลิตออกซิเจนเหลว
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ออกซิเจนเหลว
"Oxygen, refrigerated liquid - MSDS" (PDF). Liberty Industrial Gases and Welding Supplies Inc.
"Liquid oxygen" (PDF). Air Products. คลังข้อมูลเก่าเก็บจากแหล่งเดิม (PDF)เมื่อ 2014-09-12. สืบค้นเมื่อ 2016-12-11.
ออกซฟอร์ด

สำหรับความหมายอื่น ดูที่ ออกซฟอร์ด  (แก้ความกำกวม)
| ออกซฟอร์ด Oxford |
| --- | --- |
นครและเขตที่ไม่ใช่มหานคร

   Logo
สมญา: "the City of Dreaming Spires"
คำขวัญ: "Fortis est veritas" "The truth is strong"
ที่ตั้งของออกซฟอร์ดในออกซฟอร์ดเชอร์
ออกซฟอร์ดที่ตั้งในอังกฤษแสดงแผนที่ประเทศอังกฤษออกซฟอร์ดที่ตั้งในสหราชอาณาจักรแสดงแผนที่สหราชอาณาจักรออกซฟอร์ดที่ตั้งในทวีปยุโรปแสดงแผนที่ยุโรป
พิกัด: 51°45′7″N 1°15′28″W﻿ / ﻿51.75194°N 1.25778°W﻿ / 51.75194; -1.25778
รัฐเอกราช:  สหราชอาณาจักร
ประเทศ:  อังกฤษ
ภาค: เซาท์อีสต์อิงแลนด์
เทศมณฑลทางพิธีการ: ออกซฟอร์ดเชอร์
ก่อตั้ง: ศตวรรษที่ 8
สถานะเป็นเมือง: 1542
การปกครอง
 • ประเภท: นคร
 • องค์กรปกครอง: สภานครออกซฟอร์ด
 • Sheriff of Oxford: Craig Simmons
 • บริหาร: พรรคแรงงาน
พื้นที่
 • นครและเขตที่ไม่ใช่มหานคร: 45.59 ตร.กม. (17.60 ตร.ไมล์)
ประชากร (2017)
 • นครและเขตที่ไม่ใช่มหานคร: 154,600 คน
 • ความหนาแน่น: 3,270 คน/ตร.กม. (8,500 คน/ตร.ไมล์)
 • รวมปริมณฑล: 244,000 คน
 • เชื้อชาติ (2011): 63.6% บริติชผิวขาว 1.6% ไอริชผิวขาว 12.5% ผิวขาวอื่น ๆ  12.5% เอเชีย 4.0% ผสม 4.6% ผิวดำ 1.4% อื่น ๆ
เดมะนิม: Oxonian
เขตเวลา: UTC±0 (GMT)
 • ฤดูร้อน  (เวลาออมแสง): UTC+1 (BST)
รหัสไปรษณีย์: OX1, OX2, OX3, OX4
รหัสพื้นที่: 01865
เว็บไซต์: www.oxford.gov.uk
เมืองออกซฟอร์ด (อังกฤษ: Oxford) เป็นนครและเมืองหลวงของมณฑลออกซฟอร์ดเชอร์ของภาคตะวันออกเฉียงใต้ของอังกฤษ ที่มีประชาชนราว 151,000 คน  แม่น้ำเชอร์เวลล์และแม่น้ำเทมส์บรรจบกันทางใต้ของตัวเมือง บริเวณที่เป็นระยะทางราว  10 กิโลเมตรในบริเวณตัวเมืองอ๊อกซฟอร์ดริมฝั่งแม่น้ำเทมส์รู้จักกันว่า “ดิไอซิส” (The Isis)
ดูเพิ่ม

มณฑลออกซฟอร์ดเชอร์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เมืองออกซฟอร์ด
| ด ค กนครในสหราชอาณาจักร |
| --- | --- |
อังกฤษ:  กลอสเตอร์  คอเวนทรี  คาร์ไลล์  คิงส์ตันอะพอนฮัลล์  เคมบริดจ์  แคนเทอร์บรี  โคลเชสเตอร์  ชิชิสเตอร์  เชฟฟีลด์  เชสเตอร์  ซอลฟอร์ด  ซอลส์บรี  ซันเดอร์แลนด์  เซนต์ออลบันส์  เซาท์เอนด์-ออน-ซี  เซาแทมป์ตัน  ดองคัสเตอร์  ดาร์บี  เดอรัม  ทรูโร  นครเวสต์มินสเตอร์  นครหลวงลอนดอน  นอตทิงแฮม  นอริช  นิวคาสเซิลอะพอนไทน์  บริสตอล  บาธ  เบอร์มิงแฮม  แบรดฟอร์ด  ไบรตันและโฮฟ  พลิมัธ  พีเทอร์เบรอห์  เพรสตัน  มิลตันคีนส์  แมนเชสเตอร์  ยอร์ก  ริพพอน  ลิงคอล์น  ลิชฟีลด์  ลิเวอร์พูล  ลีดส์  เลสเตอร์  แลงคาสเตอร์  วินเชสเตอร์  วุร์สเตอร์  วุลเวอร์แฮมป์ตัน  เวกฟีลด์  เวลล์ส  สโตก-ออน-เทรนต์  ออกซฟอร์ด  อีลี  เอ็กซิเตอร์  เฮริฟอร์ด 
สกอตแลนด์:  กลาสโกว์  ดันดี  ดันเฟิร์มลีน  เพิร์ท  สเตอร์ลิง  อินเวอร์เนสส์  เอดินบะระ  แอเบอร์ดีน 
เวลส์:  คาร์ดิฟฟ์  เซนต์เดวิดส์  เซนต์แอซัฟ  นิวพอร์ต  แบงกอร์  เรกซัม  สวอนซี 
ไอร์แลนด์เหนือ:  เดร์รี  นิวรี  เบลฟาสต์  แบงเกอร์  ลิสเบิร์น  อาร์มา 
↑  "Key Facts about Oxford". Oxford City Council. เก็บจากแหล่งเดิมเมื่อ 29 June 2018. สืบค้นเมื่อ 4 January 2019.
↑  UK Census (2011). "Local Area Report – Oxford Local Authority (1946157324)". Nomis. Office for National Statistics. สืบค้นเมื่อ 9 February 2018.
ออนซ์

ออนซ์ (อังกฤษ: ounce - อ่านว่า อาวซ์) อาจหมายถึง
ออนซ์ (หน่วยมวล) หน่วยวัดมวล
ออนซ์ (หน่วยปริมาตร) หน่วยวัดปริมาตร
ออกัสตัส พิวจิน

ออกัสตัส พิวจิน (อังกฤษ: Augustus Pugin) (1 มีนาคม ค.ศ. 1812 - 14 กันยายน ค.ศ. 1852) เป็นสถาปนิกฟื้นฟูกอธิค นักออกแบบ และนักทฤษฎีคนสำคัญชาวอังกฤษของในคริสต์ศตวรรษที่ 19 และ ppp งานชิ้นสำคัญของออกัสตัส พิวจินคือพระราชวังเวสต์มินสเตอร์ และงานสร้างคริสต์ศาสนสถาน พิวจินเป็นพ่อของอี. ดับเบิลยู. พิวจินและปีเตอร์ พิวจินผู้ดำเนินกิจการบริษัทสถาปนิก พิวจินและพิวจินต่อมา
พิวจินเกิดเมื่อวันที่ 1 มีนาคม ค.ศ. 1812 เป็นลูกของออกัสตัส ชาร์ลส์ พิวจิน และ แคทเธอริน เวลบี ออกัสตัส ชาร์ลส์เป็นนักร่างแบบชาวฝรั่งเศสผู้ฝึกให้พิวจินวาดภาพสิ่งก่อสร้างกอธิคสำหรับใช้ประกอบหนังสือของตนเอง ระหว่าง ค.ศ. 1821 จนถึง ค.ศ. 1838 พิวจินก็พิมพ์หนังสือชุดภาพเขียนสถาปัตยกรรม ประเทศอังกฤษหลายชุด สองเล่มแรกชื่อ แบบอย่างของสถาปัตยกรรมกอธิค (Specimens of Gothic Architecture) และอีกสามเล่มชื่อ ตัวอย่างของสถาปัตยกรรมกอธิค (Examples of Gothic Architecture) ที่เป็นตัวอย่างของงานอ้างอิงทางสถาปัตยกรรมกอธิคที่ได้รับการพิมพ์อีกหลายครั้งในอย่างน้อยก็อีกหนึ่งร้อยปีต่อมา
ดูเพิ่ม

สถาปัตยกรรมกอธิค
สถาปัตยกรรมฟื้นฟูกอธิค
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ออกัสตัส พิวจิน
ออกัสต์ (เพลง)

Error เพลงโดยเทย์เลอร์ สวิฟต์
| "ออกัสต์"> เพลงโดยเทย์เลอร์ สวิฟต์.จากอัลบั้มโฟล์กลอร์ |
| --- | --- |
วางจำหน่าย: 24 กรกฎาคม ค.ศ. 2020
สตูดิโอ:  คิตตีคอมมิตตี (ลอสแอนเจลิส)  โรกคัสโตเมอร์ (บรุกลิน) 
แนวเพลง:  ดรีมป็อป  ป็อปกีตาร์ 
ความยาว: 4:21
ค่ายเพลง: รีพับลิก
ผู้ประพันธ์เพลง:  เทย์เลอร์ สวิฟต์  แจ็ก แอนโตนอฟฟ์ 
โปรดิวเซอร์:  แจ็ก แอนโตนอฟฟ์  เทย์เลอร์ สวิฟต์  โจ อัลวิน 

วิดีโอเนื้อเพลง
"ออกัสต์" ที่ยูทูบ
 
"ออกัสต์" (อังกฤษ: August) เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ เป็นเพลงลำดับที่ 8 ในสตูดิโออัลบั้มชุดที่ 8 ของเธอ โฟล์กลอร์ (2020) ซึ่งวางจำหน่ายเมื่อวันที่ 24 กรกฎาคม ค.ศ. 2020 "ออกัส" ประพันธ์และผลิตโดยสวิฟต์และแจ็ก แอนโตนอฟฟ์ โดยมีโจ อัลวินเป็นโปรดิวเซอร์เพิ่มเติม มีแนวเพลงดรีมป็อปและป็อปกีตาร์ที่ผสมกีตาร์ซอฟต์ร็อก เครื่องสาย และใช้เสียงร้องแบบก้องกังวาน
ควบคู่ไปกับเพลง "คาร์ดิแกน" และ "เบ็ตตี" "ออกัสต์" ถือเป็นรักสามเส้าที่สมมติขึ้น ซึ่งเกี่ยวข้องกับสามมุมมอง: มุมมองของเบตตี เจมส์ และตัวละครหญิงที่ไม่มีชื่อ เพลงนี้เขียนขึ้นจากมุมมองของคนสุดท้าย โดยบรรยายถึงความเศร้าของเธอเกี่ยวกับความรักช่วงฤดูร้อนที่ตกหลุมรักกับเจมส์ ผู้ละทิ้งเธอและคืนดีกับเบตตี สวิฟต์ในสารคดีคอนเสิร์ตเรื่องโฟล์กลอร์: เดอะลองพอนด์สตูดิโอเซสชันส์ ในปี ค.ศ. 2020 กล่าวว่าเธอเรียกผู้บรรยายที่ไม่มีชื่อว่า "ออกัสติน" หรือ "ออกัสตา" เป็นการส่วนตัว
นักวิจารณ์ชื่นชมด้านดนตรีและเนื้อร้องของเพลง โดยบางคนเลือกเพลงนี้เป็นเพลงที่โดดเด่นในอัลบั้มโฟล์กลอร์และเป็นจุดเด่นในอาชีพของสวิฟต์ "ออกัส" ติดท็อป 40 ของชาร์ตซิงเกิลในออสเตรเลีย แคนาดา ไอร์แลนด์ มาเลเซีย สิงคโปร์ และสหรัฐอเมริกา ในสหรัฐอเมริกา เพลงขึ้นสูงสุดที่อันดับ 23 ในบิลบอร์ดฮอต 100 ของสหรัฐ และอันดับ 5 ในบิลบอร์ดฮอตร็อก/ออลเทอร์เนทิฟซองส์ ในงานประกาศผลรางวัลแกรมมี ครั้งที่ 63 เมื่อวันที่ 14 มีนาคม ค.ศ. 2021 สวิฟต์ได้ทำการแสดงเพลงนี้โดยเป็นส่วนหนึ่งของเพลงเมดเลย์ร่วมกับเพลง "คาร์ดิแกน" และ "วิลโลว์" ซึ่งเป็นซิงเกิลนำจากอัลบั้ม เอฟเวอร์มอร์ ซึ่งเป็นอัลบั้มพี่น้องของโฟล์กลอร์ (2020) "ออกัสต์" มักทำรายได้เพิ่มมากขึ้นในช่วงรอบเดือนสิงหาคม
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| United Kingdom (BPI) | Silver | 200,000 |
 ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
อภินิหารแหวนครองพิภพ
นักแสดง

ข้อมูลเพิ่มเติม: นักแสดงในเดอะลอร์ดออฟเดอะริงส์ไตรภาค
| บทบาท | นักแสดงเดิม  | พากย์ไทย (พันธมิตร)  | พากย์ไทย (ทรูวิชันส์)  |
| --- | --- | --- | --- |
| โฟรโด แบ๊กกิ้นส์ | เอไลจาห์ วูด | อชิตะ ปราโมช ณ อยุธยา | ศิริชัย เจริญกิจธนกุล |
| แกนดัล์ฟ | เอียน แม็กเคลเลน | เกรียงศักดิ์ เหรียญทอง | บัญชา เหมะบุตร |
| แซมไวส์ แกมจี | ฌอน แอสติน | สุภาพ ไชยวิสุทธิกุล | สุภาพ ไชยวิสุทธิกุล |
| อารากอร์น | วิกโก มอร์เทนเซน | พุฒิพงศ์ ศรีวัฒน์ | สุภาพ ไชยวิสุทธิกุล |
| โบโรเมียร์ | ฌอน บีน | ปริภัณฑ์ วัชรานนท์ | วรวุฒิ วรเนตร |
| เลโกลัส | ออร์ลันโด บลูม | ปริภัณฑ์ วัชรานนท์ | ทวีศักดิ์ บุญยฤทธิ์ |
| เปเรกริน ตุ๊ก | บิลลี่ บอยด์ | สุภาพ ไชยวิสุทธิกุล | บุณย์ปวีณ์ วงศ์ยฤทธิ์ |
| เมอเรียด็อค แบรนดี้บั๊ก | โดมินิก โมนาแฮน | พิสิต กลิ่นสุวรรณ | วรวุฒิ วรเนตร |
| กิมลี | John Rhys-Davies | โฆษิต กฤษตินันท์ | พีรศักดิ์ เกษร |
| ซารูมาน | คริสโตเฟอร์ ลี | โฆษิต กฤษตินันท์ | พีรศักดิ์ เกษร |
| เซารอน | Sala Baker |  |  |
| เอลรอนด์ | Hugo Weaving | ปริภัณฑ์ วัชรานนท์ | สุภาพ ไชยวิสุทธิกุล |
| เคเลบอร์น | Marton Csokas | พิสิต กลิ่นสุวรรณ | บุณย์ปวีณ์ วงศ์ยฤทธิ์ |
| กาลาเดรียล | เคต แบลนเชตต์ | ธรัญญา สัตตบุศย์ | ณัฐฐา หิรัญสถิตย์ |
| อาร์เวน | ลิฟ ไทเลอร์ | สุธาสินี พุทธินันทน์ | กรรณิกา อยู่ยงสินธ์ |
| บิลโบ แบ๊กกิ้นส์ | เอียน โฮล์ม | ณรงค์ นามะสนธิ | พีรศักดิ์ เกษร |
แหล่งข้อมูลอื่น

เว็บไซต์ทางการ
The Lord of the Rings: The Fellowship of the Ring ที่อินเทอร์เน็ตมูวีเดตาเบส
The Lord of the Rings: The Fellowship of the Ring ที่ออลมูวี
อภินิหารแหวนครองพิภพ ที่รอตเทนโทเมโทส์
The Lord of the Rings: The Fellowship of the Ring ที่บ็อกซ์ออฟฟิศโมโจ
The Lord of the Rings: The Fellowship of the Ring ที่เมทาคริติก
Filming locations on Google Maps
| ด ค กปีเตอร์ แจ็กสัน |
| --- | --- |
กำกับภาพยนตร์: แบดเทสต์ (1987)  ·  Meet the Feebles (1989)  ·  Braindead (1992)  ·  Heavenly Creatures (1994)  ·  สามผีสี่เผ่าเขย่าโลก (1996)  ·  อภินิหารแหวนครองพิภพ (2001)  ·  ศึกหอคอยคู่กู้พิภพ (2002)  ·  มหาสงครามชิงพิภพ (2003)  ·  คิงคอง (2005)  ·  สัมผัสแค้นจากสวรรค์ (2009)  ·  เดอะ ฮอบบิท: การผจญภัยสุดคาดคิด (2012)  ·  เดอะ ฮอบบิท: ดินแดนเปลี่ยวร้างของสม็อค (2013)  ·  เดอะ ฮอบบิท: สงคราม 5 ทัพ (2014)
ภาพยนตร์อื่น ๆ: The Valley (1976)  ·  Forgotten Silver (1995)  ·  Crossing the Line (2008)
อำนวยการสร้างเท่านั้น: Valley of the Stereos (1992)  ·  Jack Brown Genius (1997, also writer)  ·  ยึดแผ่นดิน เปลี่ยนพันธุ์มนุษย์ (2009)  ·  การผจญภัยของตินติน (2011)  ·  West of Memphis (2012)
บริษัท: เวตาเวิร์กช็อป  ·  เวตาดิจิทัล  ·  พาร์กโรดโพสต์
ส่วนที่เกี่ยวข้อง:  เดอะลอร์ดออฟเดอะริงส์  เดอะ ฮอบบิท 
คณะพันธมิตรแห่งแหวน จากซ้ายไปขวา: (แถวบน) อารากอร์น, แกนดัล์ฟ, เลโกลัส, โบโรเมียร์, (แถวล่าง) แซม, โฟรโด, แมร์รี, ปิบปิน, กิมลี
ออกแบบ-ก่อสร้าง

ออกแบบ-ก่อสร้าง หรือ ดีไซน์-บิลด์ (อังกฤษ: design-build) เป็นระบบการส่งมอบงานโครงการก่อสร้างชนิดหนึ่ง ซึ่งแตกต่างจากระบบดั้งเดิมที่เป็น "ออกแบบ-ประมูล-ก่อสร้าง" ในระบบนี้จะทำการลดระยะเวลาของโครงการในส่วนของระยะเวลาในการออกแบบ และระยะเวลาในการก่อสร้างลง
ในสหรัฐอเมริกาได้มีการก่อตั้งสถาบันออกแบบ-ก่อสร้างแห่งสหรัฐอเมริกาในปี พ.ศ. 2536
ดูเพิ่ม

เทิร์นคีย์
แหล่งข้อมูลอื่น

สถาบันออกแบบ-ก่อสร้างแห่งสหรัฐอเมริกา
ออนเดอะโรด

| --- | --- |

ผู้ประพันธ์: แจ็ก เครูแอ็ก
ประเทศ: สหรัฐอเมริกา
ภาษา: ภาษาอังกฤษ
ประเภท: บีต
สำนักพิมพ์: ไวกิงเพรส
วันที่พิมพ์: 5 กันยายน ค.ศ. 1957
ชนิดสื่อ: Print (Hardback & Paperback)
หน้า: 320 หน้า
OCLC: 43419454
เรื่องก่อนหน้า: เดอะทาวน์แอนด์เดอะซิตี  (1950) 
เรื่องถัดไป: เดอะซับเทอร์เรเนียนส์   (1958) 
ออนเดอะโรด (อังกฤษ: On the Road) เป็นนวนิยายเขียนโดยนักเขียนชาวอเมริกัน แจ็ก เครูแอ็ก เนื้อเรื่องยึดตามการเดินทางของเครูแอ็กและเพื่อนของเขาข้ามอเมริกา หนังสือถูกมองว่าเป็นงานเขียนของชนรุ่นหลังสงคราม ได้แก่ บีตเจเนอเรชัน และกลุ่มวัฒนธรรมแปลกแยก โดยตัวเอกใช้ชีวิตต่อต้านดนตรีแจ๊ส กวีนิพันธ์ และการใช้ยาเสพติด นวนิยายตีพิมพ์ใน ค.ศ. 1957 มีตัวละครสำคัญหลายตัวในการเคลื่อนไหวบีต เช่น วิลเลียม เอส. บาโรส์ (โอลด์บูลลี) และอัลเลน กินส์เบิร์ก (คาร์โล มากส์) ถูกแทนด้วยตัวละครหลายตัวในหนังสือ รวมถึงตัวเครูแอ็กเองที่เป็นผู้บรรยายเรื่อง ซอล พาราไดส์
อวัจนภาษา

ป้ายจราจรเป็น
อวัจนภาษาที่ใช้เป็นสากล
อวัจนภาษา (อังกฤษ: nonverbal communication, NVC) หมายถึงการสื่อสารโดยไม่ใช้ การพูด การอ่านตามตัวหนังสือ และการเขียนเป็นตัวหนังสือ หรือหมายถึงการสื่อสารโดยไม่ใช้ระบบคำและประโยค ตัวอย่างเช่น ป้ายจราจร ภาษามือ สัญรูปอารมณ์ เป็นต้น
จุดประสงค์ในการใช้อวัจนภาษา

เพื่อประกอบการสนทนาให้มีอรรถรสยิ่งขึ้น เช่นการทุบกำปั้นลงบนฝ่ามือ แสดงถึงความสำคัญ หนักแน่น
เป็นสัญลักษณ์สากลให้ง่ายต่อการเข้าใจ เช่นการใช้นิ้วชี้วางบนริมฝีปาก แสดงถึงความเงียบ
ใช้ประกอบท่าทาง เป็นมารยาท หรือแสดงความเคารพ เช่นการไหว้ การแตะขอบแก้วเพื่อแสดงความขอบคุณ
ใช้สำหรับผู้พิการ เช่นภาษามือ
ใช้แทนการสื่อสารในยามที่วัจนภาษาใช้ไม่สะดวก เช่น การสื่อสารของทหารที่ต้องเงียบเสียง
ประเภทของอวัจนภาษา

สัญลักษณ์ การใช้สัญลักษณ์ (ที่ไม่ใช่ตัวหนังสือ) ในการสื่อสาร เช่น ป้ายจราจร สัญรูปอารมณ์
อาการภาษา การใช้ท่าทางในการสื่อสาร เช่น การยิ้ม ยักคิ้ว ภาษามือ
ปริภาษา การใช้เสียง (ที่ไม่ใช่คำพูด) ในการสื่อสาร เช่น ไซเรน แตรรถ
ดูเพิ่ม

วัจนภาษา
ภาษามือ
ภาษากาย
แหล่งข้อมูลอื่น

บอร์ดที่กล่าวถึงวัจนภาษาและอวัจนภาษา
อสมการโคชี-ชวาร์ซ

อสมการโคชี-ชวาร์ซ (อังกฤษ: Cauchy–Schwarz inequality บางครั้งเรียก Bunyakovsky inequality หรือ Schwarz inequality, หรือ Cauchy–Bunyakovsky–Schwarz inequality) เป็นอสมการที่ใช้กันอย่างแพร่หลายในคณิตศาสตร์หลายสาขา อาทิเช่น วิชาพีชคณิตเชิงเส้น การวิเคราะห์เชิงจำนวนจริง ทฤษฎีความน่าจะเป็น และถือเป็นอสมการที่สำคัญที่สุดอสมการหนึ่งในสาขาคณิตศาสตร์  อสมการโคชี-ชวาร์ซมีรูปแบบทั่วไปอีกเรียกว่า อสมการของโฮลเดอร์ (Hölder's inequality)
ประวัติ

อสมการโคชี-ชวาร์ซในรูปของ อสมการของผลรวม ซึ่งเป็นกรณีอันตะถูกตีพิมพ์ครั้งแรกเมื่อปี ค.ศ. 1821 โดย ออกัสติน-หลุยส์ โคชี (Augustin-Louis Cauchy) ในขณะที่ วิกเตอร์ บันยาคอฟสกี้ (Viktor Bunyakovsky) ลูกศิษย์ของโคชี เสนออสมการในรูปแบบของอสมการปริพันธ์ที่เป็นกรณีทั่วไปกว่าในปี ค.ศ. 1859   และ เฮอร์มาน ชวาร์ซ (Hermann Schwarz) ค้นพบผลลัพธ์ในกรณีทั่วไปของผลคูณภายในเมื่อปี ค.ศ. 1885
อสมการโคชี-ชวาร์ซ

ให้  X เป็นปริภูมิผลคูณภายใน และ  x,y\in X
โดยที่  \langle \cdot ,\cdot \rangle  คือผลคูณภายใน หลังจากถอดรากที่สองทั้งสองข้างของอสมการ และจัดรูปให้อยู่ในรูปของนอร์มของเวกเตอร์ จะได้ว่า
โดยที่อสมการทั้งสองข้างจะเท่ากันได้ก็ต่อเมื่อ  x และ  y เป็นอิสระเชิงเส้นต่อกัน (ในทางเรขาคณิต,  x และ  y ขนานกัน หรือเวกเตอร์ตัวใดตัวหนึ่งเป็นเวกเตอร์ศูนย์)
ในกรณี  \mathbb {C}  เป็นเซตของจำนวนเชิงซ้อน และ  x_{1},\ldots ,x_{n}\in \mathbb {C}  และ  y_{1},\ldots ,y_{n}\in \mathbb {C}   อาจสามารถเขียนอสมการโคชี-ชวาร์ซในรูปแบบชัดแจ้งได้ดังนี้
โดยที่ x1, ..., xn, and y1, ..., yn เป็นสมาชิกของเวกเตอร์  x และ  y
หรือสามารถเขียนอยู่ในรูปที่กระชับคือ
การพิสูจน์

พิจารณา กรณี  y=0 จะได้ว่าอสมการข้างต้นเป็นจริง ซึ่งเป็นกรณีไม่สำคัญ
พิจารณา กรณี  y\neq 0
ถ้า  a เป็นจำนวนเชิงซ้อนใดๆ 
จากอสมการจะได้ว่า  0\leq \langle x-ay,x-ay\rangle =\langle x,x\rangle -a\langle y,x\rangle -{\bar {a}}\langle x,x\rangle +|a|^{2}\langle y,y\rangle
พบว่าถ้าแทน  a ด้วย  a={\frac {\langle x,y\rangle }{\langle y,y\rangle }}  แล้ว อสมการโคชี-ชวาร์ซ เป็นจริง
อลิซาเบธ โอลเซน

| อลิซาเบธ โอลเซน |
| --- | --- |
โอลเซน ใน ค.ศ. 2019
เกิด: อลิซาเบธ เชส โอลเซน  (1989-02-16) 16 กุมภาพันธ์ ค.ศ. 1989 (35 ปี) เชอร์แมนโอกส์ รัฐแคลิฟอร์เนีย สหรัฐ
ศิษย์เก่า: มหาวิทยาลัยนิวยอร์ก
อาชีพ: นักแสดง
ปีปฏิบัติงาน: ค.ศ. 1993–ปัจจุบัน
คู่สมรส: ร็อบบี อาร์เน็ตต์ (2019–ปัจจุบัน)
ญาติ: แมรี-เคท โอลเซน (พี่สาว) แอชลีย์ โอลเซน (พี่สาว)
อลิซาเบธ เชส โอลเซน (อังกฤษ: Elizabeth Chase Olsen; เกิด 16 กุมภาพันธ์ พ.ศ. 2532)  เป็นนักแสดงหญิง​ชาวอเมริกัน​ เริ่มโด่งดังจากการแสดงนำในภาพยนตร์อิสระ​แนวระทึกขวัญเรื่อง มาร์ธา ฝ่าโหดหนีอำมหิต ซึ่งเธอได้รับการเสนอชื่อเข้าชิงรางวัลภาพยนตร์ Critics 'Choice สาขานักแสดงนำหญิงยอดเยี่ยมและรางวัล อินดิเพนเดนต์สปิริตอะวอดส์​ สาขานักแสดงนำหญิงยอดเยี่ยม รวมถึงรางวัลอื่น ๆ
ต่อมาเธอได้แสดงในภาพยนตร์เรื่อง Silent House - บ้านกระตุกหลอน (2011), Liberal Arts - ​ติวรัก วิชาหัวใจ (2012), Oldboy -​ เปิดบัญชีแค้น (2013), ก็อตซิลล่า (2014), I Saw the Light -​ เมื่อดาวดับแสง (2015), Ingrid Goes West -​ แสบ เพี้ยน บ้า ขอเนียนเป็นเพื่อนเน็ตไอดอล (2017) และ Wind River -​ ล่าเดือด เลือดเย็น (2017) และแสดงในซีรีส์ละครที่เผยแพร่ทางเฟซบุ๊ก​เรื่อง ซอร์รีฟอร์ยัวร์ลอส (2018–2019) ซึ่งเธอรับหน้าที่เป็นผู้อำนวยการสร้างด้วย
โอลเซนได้รับการยอมรับในระดับนานาชาติสำหรับการแสดงของเธอในจักรวาลภาพยนตร์มาร์เวล โดยเธอรับบทเป็นวันด้า แม็กซิมอฟฟ์/สการ์เล็ตวิทช์ ในภาพยนตร์เรื่องอเวนเจอร์ส: มหาศึกอัลตรอนถล่มโลก (2015), กัปตันอเมริกา: ศึกฮีโร่ระห่ำโลก (2016), อเวนเจอร์ส: มหาสงครามล้างจักรวาล (2018), อเวนเจอร์ส: เผด็จศึก (2019) และแสดงนำในซีรีส์ที่เป็นส่วนหนึ่งของจักรวาลมาร์เวลอย่าง วันด้าวิสชั่น​ (2021)
วัยเด็ก

อลิซาเบธ โอลเซน เกิดเมื่อวันที่ 16 กุมภาพันธ์ 1989 ที่เมืองเชอร์แมน โอคส์ รัฐแคลิฟอร์เนีย​ เธอเป็นบุตรสาวของ จาร์เน็ตต์ ที่มีอาชีพเป็นผู้จัดการส่วนตัวและเดวิด โอลเซน นักพัฒนาอสังหาริมทรัพย์และนายธนาคารสินเชื่อที่อยู่อาศัยที่มีเชื้อสายนอร์เวย์​ อลิซาเบธ โอลเซนเป็นน้องสาวของ 2 นักแสดงฝาแฝด แมรี่ - เคท โอลเซน และ แอชลีย์ โอลเซน ซึ่งเคยเป็นนักแสดงเด็กในละครโทรทัศน์เรื่อง Full House ทางช่องเอบีซี​ โดยพี่สาวของเธอเคยแสดงในภาพยนตร์หลายเรื่องเช่น ​Winning London -​ คู่แฝดซน ตะลุยลอนดอน​ , ​Our Lips Are Sealed -​ คู่แฝดซน ป่วนออสเตรเลีย​ , ​New York Minute -​ คู่แฝดจี๊ด ป่วนรักในนิวยอร์ก​ พ่อแม่ของพวกเธอหย่าร้างกันในปี 1996
ในช่วงวัยเด็กโอลเซนเคยเข้าเรียนบัลเลต์​และร้องเพลงแม้ว่าเธอจะได้เรียนรู้เกี่ยวกับการแสดงในช่วงวัยรุ่น แต่ก่อนหน้านี้ในขณะที่เธออายุเพียง 4 ขวบเธอได้มีโอกาสรับบทบาทเป็นนักแสดงเด็กและได้แสดงบทเล็กๆน้อยๆในภาพยนตร์ที่พี่สาวฝาแฝดทั้ง 2 ของเธอเป็นนักแสดงนำ โดยเธอปรากฏตัวครั้งแรกในภาพยนตร์เรื่อง ​How the West Was Fun -​ แฝดจอมซน พิชิตตะวันตก​ จากนั้นเธอได้แสดงในซีรีส์ ​The Adventures of Mary-Kate & Ashley จากนั้นได้มีประสบการณ์เข้าทดสอบในบทบาทอื่นๆ โดยในวัยเด็กโอลเซนเข้าเรียนที่โรงเรียนแคมป์เบลล์ ฮอลล์ ตั้งแต่ชั้นอนุบาลจนถึงมัธยมปลาย
หลังจบชั้นมัธยมอลิซาเบธ โอลเซนเรียนต่อที่วิทยาลัยศิลปกรรมศาสตร์ทิช (Tisch School of the Arts)​ มหาวิทยาลัยนิวยอร์ก
ผลงานการแสดง

| --- | --- |
†: ยังไม่ได้ออกเผยแพร่
ผลงานการแสดง > ภาพยนตร์

| ปี | ชื่อเรื่อง | ชื่อเรื่องภาษาไทย | บทบาท | Notes |
| --- | --- | --- | --- | --- |
| 2011 | Martha Marcy May Marlene | มาร์ธา ฝ่าโหดหนีอำมหิต​ | มาธาร์ |  |
| 2011 | Silent House | บ้านกระตุกหลอน | Sarah |  |
| 2011 | Peace, Love & Misunderstanding | อุ่นไอรักวันหวนคืน | Zoe |  |
| 2012 | Red Lights | เรด ไลท์ส | Sally Owen |  |
| 2012 | Liberal Arts | ติวรัก วิชาหัวใจ | Zibby |  |
| 2013 | Kill Your Darlings | -​ | Edie Parker |  |
| 2013 | Very Good Girls | มิตรภาพ...พิสูจน์รัก | Gerry Fields |  |
| 2013 | In Secret | รักต้องห้าม...มิอาจเลือน | Thérèse Raquin |  |
| 2013 | Oldboy | เปิดบัญชีแค้น | Marie Sebastian / Mia Doucett |  |
| 2014 | Captain America: The Winter Soldier | กัปตันอเมริกา: มัจจุราชอหังการ​ | วันด้า แม็กซิมอฟฟ์/สการ์เล็ตวิทช์ | Uncredited cameo; post-credits scene |
| 2014 | Godzilla | ก็อตซิลล่า​ | Elle Brody |  |
| 2015 | I Saw the Light | เมื่อดาวดับแสง | Audrey Williams |  |
| 2015 | Avengers: Age of Ultron | อเวนเจอร์ส: มหาศึกอัลตรอนถล่มโลก​ | วันด้า แม็กซิมอฟฟ์/สการ์เล็ตวิทช์ |  |
| 2016 | Captain America: Civil War | กัปตันอเมริกา: ศึกฮีโร่ระห่ำโลก​ | วันด้า แม็กซิมอฟฟ์/สการ์เล็ตวิทช์ |  |
| 2017 | Ingrid Goes West | แสบ เพี้ยน บ้า ขอเนียนเป็นเพื่อนเน็ตไอดอล | Taylor Sloane |  |
| 2017 | Wind River | ล่าเดือด เลือดเย็น​ | Jane Banner |  |
| 2017 | Kodachrome |  | Zoe Kern |  |
| 2018 | Avengers: Infinity War | อเวนเจอร์ส: มหาสงครามล้างจักรวาล​ | วันด้า แม็กซิมอฟฟ์/สการ์เล็ตวิทช์ |  |
| 2019 | Avengers: Endgame | อเวนเจอร์ส: เผด็จศึก​ | วันด้า แม็กซิมอฟฟ์/สการ์เล็ตวิทช์ |  |
| 2022 | Doctor Strange in the Multiverse of Madness † | จอมเวทย์มหากาฬ ในมัลติเวิร์สมหาภัย​ | วันด้า แม็กซิมอฟฟ์/สการ์เล็ตวิทช์ |  |
ผลงานการแสดง > ละคร

| ปี | เรื่อง | บทบาท | Notes |
| --- | --- | --- | --- |
| 1994 | How the West Was Fun | Girl in car | Television film |
| 2016 | Drunk History | Norma Kopp | Episode: "Siblings" |
| 2017 | HarmonQuest | Stirrip | Episode: "The Keystone Obelisk" |
| 2018–2019 | Sorry for Your Loss | Leigh Shaw | Main role; also executive producer |
| 2021 | วันด้าวิสชั่น | วันด้า แม็กซิมอฟฟ์/สการ์เล็ตวิทช์ | Miniseries; main role |